FIL-FLORIANA TAGĦLAQ 1 75 ; SENA Il-kult lejn San Publju l-ewwel mexxej ċivili u ragħaj spiritwali ta' gżiritna imur lura fiż-żmien 'lbogħod, iżda bla dubju it-twaqqif tal-parroċċa dedikata għal dan il-qaddis Malti, fil-Floriana, ċertament għen biex id-devozzjoni tibqa' ħajja u toktor matul iż-żminijiet. L-imħabba profonda mill-Furjaniżi lejn dan il- qaddis bdiet tissaħħah bil-bini tal-ewwel knisja fil-belt mibnija mill-GM Ant. Manoel de Vilhena, meta San Publju ingħazel bħala l-qaddis ewlieni biex ikun il-protettur ta' din il-Belt. Dokumenti antiki perċ juru li fl-istess post fejn hemm il- knisja llum kienet diġà teżisti kappella biswit mitħna dedikata għal dan il-qaddis. Kien xieraq għalhekk li titwaqqaf Konfraternità dedikata lill-protettur tal-Furjaniżi fl-istess viċi- parroċċa biex tinżamm ħajja d-devozzjoni lejn wieħed mill-patruni ta' Malta. Kien propju fis-17 ta' Lulju, 1833 meta xi devoti ta' San Publju ħejjew rikors u bagħtuh lill-Isqof ta' Malta, Francesco S. Caruana, sabiex iwaqqaf fratellanza ta' San Publju Martri, fil-knisja Viċi Parrokkjali tal-Floriana. Fid-29 ta' Novembru 1833, numru ta' professjonisti u devoti akkaniti mill-Floriana ħadu l-inizzjattiva biex jiffurmaw statut li kellu jirregola t-tmexxija tajba tal-istess Konfraternità. Id-digriet ġie ffirmat minn Dr Antonio Sammut, Dun Salvator Farrugia, In-Nutar Fortunato Naudi, il-Prokuratur Legali Francesco Naudi, Dr Francesco Vassallo, Dr Giovanni Borg u 14 il-promutur ieħor. L-Arċidjaknu, Mons Salvatore Lanzon approva r-rikors għan-nom tal-Arcisqof Mons. Francesco S. Caruana. L-istatut kien kompost minn 9 kapitli li rregolaw il-mod kif kellha tiġi amministrata l-Konfraternità ta' San Publju M.. Fost l-oħrajn l-istatut kien jispeċifika kif għandhom jinħatru l-uffiċjali, bil-karigi rispettivi tagħhom, kif għandha titmexxa l-elezzjoni tal-uffiċjali, is- sehem tal-membri fil-proċessjonijiet liturġiċi, kif għandhom jiġu amministrati l-opri tajba u tal-ħniena, kif ukoll dwar is-suffraġi tal-membri mejtin. L-Arma tal-Konfraternità Il-Kurja madanakollu għamlet xi osservazzjonijiet għall-istatut preżentat, fosthom dwar id-dettalji distinti tal-muzzetta, jiġifieri ta' lewn ħamra skura u bil-faxx abjad fit-tarf, bil-buttuni bojod, u bl-emblema tal-patrun, bis-simboli tal-baklu u l-palma, u bil-mitra tiddomina fiċ-ċentru. Kellu jinbidel ukoll in-numru ta' konsulturi li flok 4 kellu jkun 8. Il-Kurja kienet tal-fehma wkoll li l-Konfraternità kellha tieħu sehem fil- proċessjonijiet kollha li fihom kien involut il- Kapitlu ta' San Pawl Nawfragu tal-Belt, Valletta peress li sa dak iż-żmien il-Floriana kienet għadha viċi-parroċċa, (ta' S. Pawl Nawfragu). Għaldaqstant anke s-seduti kellhom ikunu preseduti minn Kanonku Deputat ta' San Pawl. Il-professjoni tal-membri, rġiel u nisa, kellha ssir wara li dawn jiġu approvati f'konsulta (laqgħa) privata. L-uffiċjali eletti kellhom ikunu maturi u serji, u dawk li kellhom jiġu fdati bl-amministrazzjoni tal-Konfraternità riedu joqogħdu għall-proċeduri finanzjarji tal-Kurja. Interessanti wieħed josserva, kemm l-istatut kien jagħti importanza lill-proċessjonijiet bil-parteċipazzjoni tal-fratelli mseħbin fil- Konfraternità, bl-aktar waħda importanti tkun dik fil-festa titulari tal-protettur S. Publju M., u bl-obbigu speċjali li l-fratelli kollha kellhom jakkumpanjaw fil-proċessjoni solenni, lebsin bil-kunfratija u l-muzzetta. Dan l-obbligu kien iġorr miegħu piena ta' ħlas ta' 3 tari' favur il-fratellanza, minn kull fratell li jonqos li jakkumpanja fil-proċessjoni, sakemm l-assenza tagħhom ma tkunx waħda leġittima, jiġifieri jew minħabba mard jew impediment serju ieħor. Dan l-obbigu kien jgħodd ukoll għall-proċessjoni ta' Corpus Christi. Id-Digriet uffiċjali tat-twaqqif tal-Konfraternita' ta' San Publju M., iġib id-data tal-11 ta' Dicembru, 1833 u ffirmat mill-kanċellier Mons. Joseph Metropoli. Wara li saru l-bżonnijiet essenzjali bħal l-istandard, il-midalja tar-Rettur, u x-xamgħa tal-idejn tal-fratelli u xi affarijiet oħra, setgħet issir it-tħejjija għall-ġurnata tal-pussess. Għaċ-ċerimonja tal-pussess, jiġifieri, fit-12 ta' Jannar, 1834, il-knisja kienet imżejna bl-isbaħ ornamenti u fuq il-bieb maġġur tqiegħdet skrizzjoni għall-okkażjoni. Il-qniepen tal- knejjes l-oħra tal-Floriana jiġifieri ta' Sarria u tal-Kapuċċini daqqew bil-kbir waqt il-ġurnata kollha, kif ukoll mal-wasla u fit-tluq ta' Mons Vigarju, fost il-ħruq tal-mortali. Mal-wasla tiegħu, fis-sagħtejn ta' wara nofsinnhar, il-Vigarju Generali Mons. Salvatore Lanzon, ġie milqugħ mill-kleru u l-fratelli, u mogħti bukkett fjuri bħala rispett, u wara mar jinvista lis-SSmu. Kif temm it-talb tiegħu, libes l-ilbies tal-okkażjoni u għamel sinjal lill-kanċillier tal-Kurja biex jibda ċ-ċerimonja billi jaqra r-rikors approvat kif ukoll il-lista tal-ismijiet tal-uffiċjali li kellhom imexxu l-Konfraternità. L-istess Vigarju Ġenerali ġie maħtur bħala l-ewwel rettur tal-Fratellanza assistit mill- assistent tiegħu in-Nutar Fortunato Naudi. Il- Direttur Spiritwali kien nominat il-Vici Parroku Dun Tumas Psaila. Wara, Mons Vigarju mar fl-aħħar tarġa tal- artal u qagħad bilqiegħda fuq pultruna minn fejn għamel diskors sabiħ għall-okkażjoni. Kif temm il-messaġġ tiegħu bierek l-ilbies tal- fratelli u beda jlibbes lid-Direttur Spiritwali, lill-Agent Rettur u mbagħad lill-fratelli, waqt li bdiet tindaqq il-mużika tal-Antifona Haec est vera fraternas. L-istess fratelli kienu mdawrin madwar il-presbiterju fuq bankijiet miksijin bi drapp aħdar. Meta spiċċat din il-parti taċ-ċerimonja, Mons Vigarju niżel għarkopptejh quddiem Ġesu Sagramentat u ntona l-Veni Creator, akkumpanjat mill-mużika. Kif wasal fil-kliem Accende lumen newwel torċa lid-Direttur Spiritwali u lill-Agent Rettur, kif ukoll lill-imseħbin ġodda, li baqgħu bix-xamgħa mixgħula sa ma ntemmet iċ- ċerimonja bil-benedizzjoni Sagramentali. Tbierku wkoll il-kurċifiss, l-istandard u l-midalja tar-Rettur flimkien ma' xi oġġetti oħra. Ġie ntonat is-salm Ecce quam bonum u l-orazzjoni tiegħu, u wara ingħata bidu għaċ-ċerimonja tal-Professjoni u talb ieħor lil San Publju M., u fl-aħħar ġie kantat it-Te Deum. Ingħatat torċa wkoll lill-Mons Vigarju li baqa' jżommha mixgħula sat-tmien. Fl-għeluq tal-attività il- fratelli kollha akkumpanjaw lill-Mons Vigarju sal-bieb ta' barra tal-knisja. Purċissjoni ta' Corpus Christi Wieħed mill-ewwel li ġie pprofessat wara ċ-ċerimonja uffiċjali, kien l-Isqof Awziljarju Mons. Publio dei Conti Sant, fil-kappella tal- palazz tiegħu, fil-Belt Valletta. L-ewwel imseħbin ta' din il-Konfraternità kif għedna, inkitbu propju fit-12 ta' Jannar 1834 u n-numru kien ta' 52 raġel. Fid-19 ta' Jannar 1834, din il-Konfraternità ħadet parti għall-ewwel darba fil-purċissjoni tat-Terza (proċessjoni bis-sagrament li kienet issir fit-tielet Ħadd ta' kull xahar). Jumejn wara fil-21 ta' Jannar, akkumpanjat fil-proċessjoni u bil-lanterni u r-relikwa, għad unur San Publju M. Il-Konfraternità baqgħet tieħu parti fil- proċessjonijiet, u fil-funerali tal-imseħbin, kif ukoll fit-tberik taċ-ċimiterji, bħal ma kien dak taċ-ċimiterju tal-Blata l-Bajda, fejn illum hemm il-Kappella tal-MUSEUM, dedikata lill-Madonna tal-Midalja Merakoluża. Fis-26 ta' Novembru 1837, il-Konfraternità ħadet parti fil-pellegrinaġġ bil-vara ta' San Publju M., flimkien mal-Kapitolu ta' San Pawl u l-Kleru tal-Floriana, li sar għall-knisja tal-Kunċizzjoni 'fl-Imsida, bħala wegħda minħabba l-epidemja tal-marda tal-kolera. Fid-19 ta' Novembru 1840, il-Konfraternità ta' San Publju ġiet mitluba biex takkumpanja flimkien mal-fratellanzi l-oħra tal-Belt Valletta, fil-proċessjoni li saret mill-Kolleġġjata ta' San Pawl, għall-knisja Viċi-Parrokkiljali tal-Floriana biex il-Mulej jibgħat ix-xita meħtieġa. Meta l-proċessjoni waslet fil-knisja ta' San Publju, il-fratelli kollha kantaw għal 3 darbiet il- H ET SESAR Misericordia. Matul iż-żmien, il-Konfraternità kibret fil-membri tagħha, tant li nġabru l-fondi J meħtiega u wara li nxtrat l-art għas-somma ta' £43 u 15-il-xelin, ') inbena oratorju li skont ma hu dokumentat minn Arturo Caruana (1911) u Vincenzo Bugeja (1925), inbena minn flus il-fratelli. Fl-istess post insibu li fl-4 ta' Settembru 1883 kienet saret laqgħa importanti li tmexxiet mill- Arcipriet Dun Pawl Lauron (1876-1887) biex tinbena l-faċċata tal-knisja preżenti fuq disinn ta' Dr Nikola Zammit. Il-konfraternità għandha storja twila ta' ħidma fi ħdan il-Parroċċa tal-Floriana, li mhux possibbli li tiġi elenkata kollha f'dan l-artiklu. Ċertament, waħda mill-aktar attivitajiet li l-Konfraternità mexxiet b'mod kommoventi, kienet il-festa tal- patrun tagħha, meta fil-Gwerra, wara t-tiġrif tal-knisja, nhar it-28 t'April 1942, il-vara ta' San Publju, li kienet ġarrbet ħsarat konsiderevoli, ittieħdet fil-knisja tan-Naxxar għall-kenn, u hemm flimkien ma' numru sabiħ ta' Furjanizi ħadet sehem fil-festa interna għad unur il-qaddis protettur tagħhom. Din kienet l-unika darba li l-festa ta' San Publju ġiet iċċelebrata barra l-Floriana. Jum storiku ieħor ta' din il-Konfraternità kien meta l-ħabrieki Rettur ta' dak iż-żmien, il-Komm. Antonio Agius (1899-1987) ressaq għall-vot proposta (li għaddiet unanimament) biex il- Konfraternità taqdi wkoll id-dmirijiet lejn is- Ssmu. Ir-Rikors sar mis-Segretarju s-Sur Victor H. Felice, fil-5 ta' Ġunju, 1953, u l-Arċisqof Mons Mikiel Gonzi laqa' r-rikors fit-3 ta' Lulju 1953 biex b'hekk saret magħrufa bħala l-Konfraternità tas-Ssmu. Sagrament u ta' San Publju Martri. Hi ħasra li f'għeluq il-175 sena mit-twaqqif ta' din il-Konfraternità l-amministrazzjoni m'għadhiex tiffunzjona skont l-istatut oriġinali, minħabba n-nuqqas ta' uffiċjali u membri. L-aħħar rettur kien is-Sur Publius (Poe) Cassar (1919-2008) li serva wkoll għal snin twalu baqa' jagħti sehmu lill-Fratellanza sakemm gie nieqes f'Marzu tal- 2008. Hu inkoraġġanti, pero li qed isir sforz biex din il-konfraternità terġa' tingħata l-ħajja u tibqa' Hu xieraq li l-awtoritajiet għandhom fagħitu aktar stima Bi xogħol imwettaq Fratellanzi għad għandhom spazju għall- ħidiiia tagħhom jekk din tkun tirrifletti l-ħtigijiet tas- soċjetà attwali. Ix-xogħol soċjali fi ħdan kull parroċċa hu bla limitu. Il-kura tal-faqar modern jista' jkun faċilitat mill-membri tal-Fratellanzi li jistgħu jingħataw l-inkarigu jagħmlu wkoll xogħol ta' djakonija fil-parroċċi rispettivi tagħhom u fl-istess waqt ikunu qed ikomplu l-missjoni li għaliha twaqqfu, barra milli jakkumpanjaw fil-proċessjonijiet liturġiċi. Fi ftit kliem, il-Fratellanzi għad hawn posthom, biss, jekk jibqgħu rilevanti u jekk il-ħidma tagħhom tkun aġġornata skont il-ħtigijiet tas- soċjetà tal-lum. Statut tal-Konfraternità Mill-Minuti tas-Seduti. Dokumenti oħra fl-arkivju tal-Fratellanza San Publju Martri u d-Devozzjoni lejh, fil-gżira ta' Malta — Antonio Agius 1935 Festa f'ġieħ San Publju : 2009,